Lielākais salikto kravu (LTL) piegādes ieguvums un priekšrocība ir tā, ka tiek koplietota kravas vieta transportā un dalītas piegādes izmaksas par pilnu kravas auto ar citiem nosūtītājiem. Tātad, tiek maksāta tikai daļa no sūtījuma kopējām transporta izmaksām. Tomēr jāņem vērā fakts, ka vairāku kravu komplektēšana vienā pārvadājumā, piegādes ziņā var izrādīties arī laikietilpīga. Maršruta ietvaros autovadītājam ir jāapstājas vairākos kravu saņemšanas / piegāžu punktos, pavadot papildus laiku pie kravu iekraušanas / izkraušanas.